Peter Green

pisi|Peter Green (1970)
Peter Green (sündinud Peter Allen Greenbaum; 29. oktoober 1946 London – 25. juuli 2020 Canvey saar, Essex) oli inglise kitarrist, laulja ja laulukirjutaja. Ta oli briti bluusi teise laine üks juhtfiguure.

Ta oli 1967. aastal rokkansambli Fleetwood Maci üks asutajaid. Ta kuulus ansamblisse kuni 1970. aastani. Ta tegi kaasa Fleetwood Maci kolmel esimesel stuudioalbumil. Ta kirjutas sellised Fleetwood Maci hitid nagu "Albatross" (1968), "Black Magic Woman" (1968), "Oh Well" (1969), "Man of the World" (1969) ja "The Green Manalishi (With the Two Prong Crown)" (1970). Ta naasis 1971. aastal lühikeseks ajaks ansamblisse, et osaleda sellega kontserditurneel.

Aastatel 1970–1984 andis Green välja kuus sooloalbumit. Aastatel 1983–1984 mängis ta bluusiansamblis Katmandu, kuhu kuulusid teiste seas veel Mungo Jerry frontmän Ray Dorset ja klahvpillimängija Vincent Crane. Ansambel andis välja ühe stuudioalbumi.

1970. aastatel diagnoositi Greenil skisofreenia. Ta veetis mitmeid aastaid vaimuhaiglates."Suri Fleetwood Maci asutajaliige Peter Green". kultuur.err.ee. 25.7.2020. Vaadatud 27.7.2020

Ta naasis muusikategemise juurde 1996. aastal ansambliga Peter Green Splinter Group, mis andis aastatel 1997–2003 välja seitse stuudioalbumit.

Ajakiri Rolling Stone on valinud Greeni saja kõigi aegade parima kitarristi seas 58. kohale."58: Peter Green". The 100 Greatest Guitarists of All Time. Rolling Stone. Vaadatud 27.7.2020 1998. aastal võeti ta Fleetwood Maci liikmena vastu Rock'n'rolli Kuulsuste Halli.

 Sooloalbumid 
 "The End of the Game" (1970)
 "In the Skies" (1979)
 "Little Dreamer" (1980)
 "Whatcha Gonna Do?" (1981)
 "White Sky" (1982)
 "Kolors" (1983)

Viited

 Välislingid 

Kategooria:Inglismaa muusikud
Kategooria:Kitarristid
Kategooria:Sündinud 1946
Kategooria:Surnud 2020